Samsung kompaniyasi iPhone 12 Pro Max’ni Galaxy S21 Ultra 5G bilan taqqoslab, uning ustidan kuldi (video)

Samsung Electronics kompaniyasi Galaxy S21 Ultra 5G’ning imkoniyatlari bilan birga iPhone 12 Pro Max ustidan kulgani namoyish etilgan yangi reklama roliklari bilan bo‘lishdi, deb xabar beradi IXBT.

15 soniyali roliklarda Samsung va Apple flagmanlarining asosiy kameralari imkoniyatlari taqqoslangan. Rolik avvalida Your phone upgrade shouldn’t be a downgrade (“Telefoningizning yangilanishi yomonlashuv bo‘lishi kerak emas”) shiori ko‘rsatilgan.
Rolikda asosan smartfonlardagi zum va teleobyektiv farqlari namoyish etilgan va oxirida tomoshabinga savol bilan yuzlanilgan: “Yetarlicha yaqinmi?”.

Ikkinchi rolikda esa yirik plandagi detallar taqqoslangan va tomoshabindan “Yetarlicha batafsilmi?”, deya so‘ralgan. Tabiiyki, ikkala holatda ham oradagi farq yaqqol ko‘zga tashlanadi va bu iPhone 12 Pro Max foydasiga emas.

Avvalroq Samsung Galaxy S21 Ultra va iPhone 12 Pro Max mustahkamlik testidan o‘tkazilgan edi. Test natijalariga ko‘ra, Galaxy S21 Ultra Apple mahsulotidan ko‘ra zarbalarga bardoshliroq chiqqan.
 Samsung Galaxy S21 Ultra iPhone 12 Pro Max’ga qarshi. Qaysi flagman tezroq?